關大王獨赴單刀會・混江龍
止留下孫、劉、曹操，平分一國作三朝。不付能河清海晏，雨順風調；兵器改為農器用，徵旗不動酒旗搖；軍罷戰，馬添膘；殺氣散，陣雲消；為將帥，作臣僚；脫金甲，著羅袍；則他這帳前旗卷虎潛竿，腰間劍插龍歸鞘。人強馬壯，將老兵驕。（雲）可早來到也。左右報復去，道喬公來了也。（卒子報雲）報的大夫得知：有喬公來到了也。（魯雲）道有請。（卒雲）老相公，有請！（末見魯，雲）大夫，今日請老夫來，有何事幹？（魯雲）今日請老相公，別無甚事，商量索取荊州之事。（末雲）這荊州斷然不可取！想關雲長好生勇猛，你索荊州呵，他弟兄怎肯和你甘罷？（魯雲）他弟兄雖多，兵微將寡。（末唱）。